Big Thief

Big Thief — ბრუკლინში დაფუძნებული  ამერიკული ინდი-ფოლკ ჯგუფი. წევრები არიან: ადრიენ ლენკერი (გიტარა, ვოკალი), ბაქ მიქი (გიტარა, ბექ ვოკალი), მაქს ოლეარჩიკი (ბას-გიტარა) და ჯეიმს კრივჩენია (დრამი). 

ჯგუფის სადებიუტო ალბომი გამოვიდა Masterpiece Saddle Creek Records-ის ქვეშ 2016 წელს. მათი მეორე სტუდიური ალბომი Capacity 2017 წელს გამოვიდა. 2019 წელს ჯგუფმა ხელშეკრულება გააფორმა 4AD-თან და გამოუშვა ორი სტუდიური ალბომი: UFOF 2019 წლის მაისში და Two Hands 2019 წლის ოქტომბერში. ორივე ალბომს კრიტიკოსების დადებითი შეფასებები მოჰყვა. ალბომმა UFOF  მიიღო ნომინაცია გრემის 62-ე ყოველწლიურ დაჯილდოებაზე საუკეთესო ალტერნატიული ჟანრის ალბომის კატეგორიაში, ხოლო სიმღერა Not ნომინირებული იყო  საუკეთესო როკ სიმღერისა და საუკეთესო როკ შესრულების კატეგორიებში 63-ე ყოველწლიურ გრემის დაჯილდოებაზე .

ჯგუფის მეხუთე სტუდიური ალბომი, Dragon New Warm Mountain I Believe in You გამოვიდა 2022 წლის თებერვალში. ამ ორმაგმა ალბომმა მიაღწია ტოპ ათეულს ნიდერლანდებში და ასევე იყო ნომინირებული საუკეთესო ალტერნატიული ალბომის კატეგორიაში  2023 წლის გრემის ცერემონიაზე, ხოლო მისი მეორე სინგლი Certainty ნომინირებული იყო საუკეთესო ალტერნატიული მუსიკის პერფორმანსის კატეგორიაში.

ისტორია
2013—2015: ადრეული წლები
ადრიენ ლენკერმა ბაქ მიქი ბოსტონში, ერთ-ერთ კონცერტზე გაიცნო. მასთან მომდევნო შეხვედრისას ბრუკლინში, უკვე სტუდენტების ამპლუაში, მათ შესრულება დაიწყეს დუეტად. 2013 წელს დუეტის სახით მათ ჩააატარეს საკონცერტო ტური და გამოუშვეს ორი EP: a-sides და b-sides 2014 წელს. 2 წელი შესრულების და მცირე მსმენელთა წრის ჩამოყალიბების შემდეგ, 2015 წელს მათ დაიწყეს დამატებითი ჯგუფის წევრების ძიება და ჩამოაყალიბეს ჯგუფი Big Thief მაქს ოლეარჩიკთან, ბასისტთან და მიქის დიდი ხნის მეგობართან, ერთად. ჯეიმს ხივჩენია ჯგუფს მოგვიანებით შეუერთდა, თავდაპირველად ხმის ინჟინერის ამპლუაში, შემდეგ კი  დრამერად. ჯგუფის ყველა წევრმა ისწავლა ბერკლის მუსიკის კოლეჯში ბოსტონში, მასაჩუსეტსში.
2016—2018: Masterpiece და Masterpiece
ჯგუფის სადებიუტო სტუდიო ალბომი Masterpiece გამოვიდა 2016 წლის 27 მაისს Saddle Creek Records-ის ქვეშ. ალბომმა კრიტიკოსებისგან ზოგადად დადებითი შეფასებები მიიღო. მეტაკრიტიკზე მიიღო 79/100-ის შეფასება. NPR-ის ბობ ბოილენის თქმით Big Thief იყო "კარგი სიმღერებით გაერთიანებული ჯგუფი", ხოლო Masterpiece-ის title track-ს უწოდა "ამ წლის ერთ-ერთი საუკეთესო სიმღერა რაც კი მომისმენია".
წევრები
ამჟამინდელი წევრები
ადრიენ ლენკერი — ვოკალი, გიტარა (2015-დღემდე)
ბაქ მიქი — გიტარა, ბექ-ვოკალი (2015-დღემდე)
მაქს ოლეარჩიკი — ბას-გიტარა, კონტრაბასი, ბექ-ვოკალი (2015-დღემდე)
ჯეიმს კრივჩენია — დრამი, ბექ-ვოკალი (2016-დღემდე)

ყოფილი წევრები
ჯეისონ ბურგერი — დრამი (2015-2016) 

სქოლიო

კატეგორია:4AD-ის შემსრულებლები
კატეგორია:ინდი-როკ მუსიკოსები
კატეგორია:ამერიკელი მუსიკოსები